EstateGuru soovitusprogrammi raames on kõigil portaali kasutajatel võimalus lisaraha teenida. Selleks, et saada osa meie soovitusprogrammist, tuleb ennast meie portaalis kasutajaks registreerida ja saata sõbrale enda soovituskood. Iga uue investori eest, kes esitab meie platvormiga liitudes sinu koodi, maksame sulle boonust 0,5% kõigist tema investeeringutest laenudesse, mis jõuavad “rahastatud” staatusesse esimese kolme kuu jooksul alates tema konto aktiveerimisest. Kui projekt, millesse su sõber investeeris, saab rahastatud, kantakse boonus sinu investeerimiskontole. Samasuguse boonuse saab su sõber, kes teenib samuti oma esimese kolme investeerimiskuu vältel 0,5% boonust.